राज्य सरकार निजी क्षेत्र में रोजगार के अवसरों की उपलब्धता के मद्देनजर सेवायोजन कार्यालयों द्वारा रोजगार मेलों के माध्यम से बेरोजगारों को रोजगार मुहैया करा रही है। उन्होंने कहा कि सरकारी क्षेत्र में पद सीमित हैं, जबकि निजी क्षेत्र में इनकी खासी संख्या है। प्रदेश सरकार ने इस साल फरवरी में इन्वेस्टर्स समिट आयोजित की और चार महीने के अंदर ही सूबे में 60 हजार करोड़ रुपए की योजनाओं की शुरुआत भी हो गई है। हालात अनुकूल रहे तो हम 33 लाख लोगों को नौकरी देंगे।